ai4bharat/Pralekha huggingface dataset:
کامرس اور صنعت کی وزارتہ
صنعت اور داخلی تجارت کے فروغ کے محکمے  اور دیہی ترقی کی وزارت نے مشترکہ طور پر سرس اجیویکا ااسٹور میں ایک ضلع ایک پروڈکٹ وال کا آغاز
ملک کی مقامی دستکاریوں اور کاریگروں کو فروغ دینے کے لئے تعاون
ملک کی مقامی دستکاریوں اور کاریگروں کو فروغ دینے کی غرض سے کامرس و صنعت کی وزارت کے صنعت اور داخلی تجارت کے فروغ کے محکمے نے نئی دہلی میں وزارت دیہی ترقی کے تعاون سے اپنی پہل’ایک ضلع ایک پروڈکٹ‘ پروگرام کا آغاز کیا۔ دیہی ترقی کے ایڈیشنل سکریٹری جناب چرنجیت سنگھ اور ڈی پی آئی آئی ٹی کی ڈائریکٹر محترمہ سپریا دیو ستھلی کے ذریعے کل سرس آجیویکا اسٹور میں او ڈی او پی وال کے افتتاح کے ساتھ اس اسٹریٹجک تعاون کا اظہار کیا گیا۔ سارس آجیویکا اسٹور کی او ڈی او پی وال ان دو اہم وزارتوں کے درمیان مربوط شراکت داری کی علامت کے طور پر کھڑی ہے۔
ایس اے آر اے ایس آجیویکا، بھارت سرکار کی دیہی ترقی کی وزارت کے دین دیال انتیودیہ یوجنا- قومی دیہی روزی روٹی مشن  کی ایل پہل ہے۔ سرس آجیویکا خواتین کو بااختیار بنانے کا ایک مضبوط معاون ہے، جس کی توجہ خاص طور پر خواتین کاریگروں اور خود امدادی گروپس کو فروغ دینے پر ہے۔ سرس آجیویکا ، بہتر طور پر تیار کی گئی مصنوعات کے لئے ایک خاص بازار بناکر ، ان خواتین کی ہنرمندی اور صلاحیتوں کو فروغ دیتی ہے، جس سے انھیں خودمختار کاروباری بننے میں مدد ملتی ہے۔
ایک اہم تعاون میں، او ڈی او پی پروگرام نے پروڈکٹ ٹیگنگ اور اسٹوری کارڈ جیسی نئی سہولیات کو نافذ کرنے کے لئے دیہی ترقی کی وزارت کے ساتھ ہاتھ ملایا ہے۔ ان اضافے کا مقصد صارفین اور شائقین کو امپوریم کی جانب رہنمائی کرنا ہے، اس طرح فروخت کو بڑھانا ہے اور بھارت کی غیر معمولی مصنوعات کی نمائش میں اضافہ کرنا ہے۔
ایک ضلع ایک پروڈکٹ  پہل کا مقصد، ملک کے سبھی اضلاع میں متوازن علاقائی ترقی کو فروغ دے کر ملک اور اس کے عوام کو خودمختار بنانے کے وزیراعظم کے وژن کو ظاہر کرنا ہے۔ اس پروگرام کے تحت ہر ایک ضلع سے ایک منفرد پروڈکٹ کا انتخاب کرکے، اس کی برانڈنگ اور فروغ دیا جاتا ہے، جس سے ملک بھر میں مصنوعات کی متنوع رینج کی نمائش ہوتی ہے۔ اس پروگرام میں ہینڈ لوم اور دستکاری سمیت مختلف شعبوں کا احاطہ کیا جاتا ہے۔ اپنی رسائی اور اثر کو بڑھانے کی اپنی وسیع حکمت عملی کے ایک حصے کے طور پر ایک ضلع ایک پروڈکٹ ، بھارت کو، جداگانہ دستکاری اور صنعت کاری کا خودکفیل مرکز بنانے کے اپنے مشن کے مطابق سرکاری اور نجی اداروں دونوں کے ساتھ قابل قدر تعاون بنانا جاری رکھے گا۔
سماجی انصاف اور تفویض اختیارات کی وزارت
کابینہ نے ہندوستان اور جنوبی افریقہ کے درمیان معذوری کے شعبے میں تعاون سے متعلق مفاہمت نامے پر دستخط کئے جانے کو منظوری دی
عزت مآب وزیر اعظم جناب نریندر مودی کی سربراہی میں مرکزی کابینہ نے حکومت ہند اور جمہوریہ جنوبی افریقہ کی حکومت کے درمیان معذوری شعبے میں تعاون کے لئے ایک مفاہمت نامے پر دستخط کئے جانے کو منظوری دے دی ہے۔
اس باہمی اقرار نامے سے حکومت ہند اور جمہوریہ جنوبی افریقہ کی حکومت کے درمیان معذوری سے دوچار افراد کو بااختیار بنانے کے محکمے کے تحت اشتراک وتعاون کی راہیں کھلیں گی اور دونوں ممالک معذوری کے سیکٹر میں مشترکہ اقدامات کرسکیں گے۔ اس مفاہمت نامے سے ہندوستان اور جنوب افریقہ کے درمیان باہمی تعلقات مزید مستحکم ہوں گے۔ باہمی رضامندی کے ساتھ تعاون کی خصوصی تجاویز پر مفاہمت نامے کی مدت کے دوران عملدرآمد کیا جائے گا۔
اس کے تحت دونوں ملکوں میں معذوری سے دوچار افراد خصوصا اور ان بزرگ شہریوں کو عموما فائدہ پہنچے گا جنھیں جدید ترین ، سائنسی طرز کے پائیدار اور مناسب قیمت والے مطلوبہ سازوسامان اور آلات درکار ہیں۔
ہندوستان اور جنوبی افریقہ کے درمیان طویل تاریخی روابط موجود ہیں اور یہ اس زمانے سے قائم ہیں جب دونوں ملکوں نے آزادی کی جدوجہد کی تھی اور تقریبا ایک صدی پہلے مہاتما گاندھی نے جنوبی افریقہ میں ستیہ گرہ تحریک شروع کی تھی۔ جنوبی افریقہ میں نسل پرستی کے خلاف تحریک میں جنوبی افریقہ کی حامی عالمی برادری میں ہندوستان پیش پیش تھا۔ آزادی کے بعد 1993 میں ہندوستان کے جنوبی افریقہ کے ساھ سفارتی تعلقات بحال ہوئے اور اس کے بعد سے ہندوستان اور جنوبی افریقہ نے 1997 کی مارچ میں کلیدی نوعیت کی شراکت داری قائم کی تھی۔ اس کے بعد سے جنوبی افریقہ کے ساتھ ہمارے قریبی اور دوستانہ تعلقات قائم ہیں جو کہ باہمی نوعیت کے بھی ہیں اور برکس ، آئی بی ایس اے اور دیگر فورمز کے ذریعہ ہیں۔ دونوں ملکوں کے درمیان مختلف شعبوں میں باہمی سمجھوتے ہوئے ہیں جو اقتصادی اور تجارتی تعاون ، دفاع، ثقافت، صحت ، انسانی بستیوں، عوامی انتظامیہ، اور سائنس اور ٹیکنالوجی جیسے شعبوں کا احاطہ کرتے ہیں،۔ ہندوستان کا اقتصادی تعاون پروگرام  انسانی وسائل کے فروغ کے شعبے میں تعاون کا ایک اہم وسیلہ رہا ہے۔ کووڈ-19 عالمی وبا سے نمٹنے میں ہندوستان اور جنوبی افریقہ کا باہمی تعاون اور دیگر عالمی چیلنجوں سے نمٹنے میں دونوں ملکوں کا اشتراک وتعاون قابل ذکر ہے۔ دیگر کئی وزارتوں / محکموں نے بھی متعلقہ سیکٹروں میں مفاہمت ناموں پر دستخط کئے ہیں جس سے جنوبی افریقہ کی حکومت کے ساتھ ہمارے گہرے تعلقات کی عکاسی ہوتی ہے۔
محنت اور روزگار کی وزارت
ای پی ایف او پے رول ڈاٹا : ای پی ایف او میں اپریل 2022 میں 17.08 لاکھ لوگ شامل ہوئے
نئی دہلی،20 جون، 2022/ ای پی ایف او کےآج جاری کیےگئے عارضی پے رول ڈیٹا میں یہ بات اجاگر کی گئی ہے کہ ای پی ایف او میں اپریل 2022 میں 17.08 لاکھ لوگ شامل ہوئے ہیں۔ پے رول ڈیٹا کے سال بہ سال مقابلے سے ظاہر ہوتا ہے کہ اپریل 2021 کےمقابلے اپریل 2022 میں چار اعشاریہ تین دو لاکھ افراد کا اضافہ ہوا ہے۔
اس مہینے کے دوران کل 17.08 لاکھ لوگوں میں سے تقریباً 9.23 لاکھ نئے ارکان ای پی ایف اور ایم پی ایکٹ ، 1952 کے سوشل سکیورٹی کے تحت آئے ہیں جو کہ پہلی بار ہے ۔ تقریباً 7.85 لاکھ لوگوں نے ای پی ایف او دوبارہ اختیار کیا ہے جیساکہ انہوں نے اپنے روزگار میں تبدیلی کی ہے۔ پے رول ڈیٹا سے پچھلے چار مہینے کے درمیان ارکان کے ہٹنے کے رجحان میں کمی کا پتہ چلتا ہے۔
ای پی ایف اوروزگار کو یقینی بنانے سے متعلق ایک تنظیم ہے جو ای پی ایف اور ایم پی قانون ، 1952 کے تحت آنے والے ارکان کو بہت سے فائدے فراہم کرتی ہے۔
۔۔۔
ش ح ۔ اس۔ ت ح ۔
U - 6689
(Visitor Counter : 69
صحت اور خاندانی بہبود کی وزارت
بھارت میں لگاتار دوسرے دن یومیہ نئے معاملوں کی تعداد 30 ہزار
گزشتہ ڈیڑھ مہینے سے روزانہ صحت یاب ہونے والوں کی تعداد کووڈ - 19 کے یومیہ معاملوں سے زیادہ
نئی دہلی،17؍نومبر، بھارت میں لگاتار دو دنوں سے یومیہ نئے معاملے تقریبا 30 ہزار درج کئے جارہے ہیں۔ گزشتہ 24 گھنٹے کے دوران 29163 نئے معاملے درج کئے گئے ہیں۔ اس کے علاوہ بھارت میں گزشتہ 10 دنوں سے لگا تار 50 ہزار سے کم یومیہ نئے معاملے رجسٹر کئے جارہے ہیں۔
یہ جہاں ایک طرف بڑے پیمانے پر آبادی کے ذریعے کووڈ کے تئیں اپنائے گئے مناسب طور طریقے کی ترجمانی کرتا ہے، وہیں اس نقطہ نظر سے بھی اہمیت کا حامل ہے کہ یورپ اور امریکہ کے کئی ممالک میں یومیہ معاملوں کی تعداد میں اضافہ ہورہا ہے۔
یومیہ نئے معاملوں کے مقابلے روزانہ صحت یاب ہونے والوں کی تعداد میں اضافے کا سلسلہ بھی جاری ہے۔ گزشتہ 24 گھنٹے کے دوران ، جہاں 29163 نئے معاملے سامنے آئے ہیں ، وہیں 40791 لوگ صحت یاب بھی ہوئے ہیں۔
حکومت پورے ملک میں بڑے پیمانے پر مرض کی جانچ کو بھی جاری رکھے ہوئی ہے۔ آج کُل 126542907 لوگوں کی جانچ کی گئی ۔ اس کی وجہ سے مثبت معاملوں کی مجموعی تعداد گھٹ کر 7.01 فیصد ہوگئی ہے۔
فعال معاملوں کی کُل تعداد اس وقت 453401 ہے، جو کہ کُل معاملوں کا 5.11 فیصد ہے۔
صحت یاب ہونے والوں کی کُل تعداد 8290370 ہے، اس کی وجہ سے صحت یابی کی شرح بہتر ہوکر آج 93.42 فیصد ہوگئی ہے۔
گزشتہ 24 گھنٹے کے دوران صحت یابی کے 72.87 فیصد معاملے 10 ریاستوں ؍ مرکز کے زیر انتظام علاقوں سے سامنے آئے ہیں۔
کیرالہ میں صحت یاب ہونے والوں کی تعداد سب سے زیادہ ہے ، جہاں پر منی معاملوں کی تعداد 6567 ہے، مغربی بنگال میں یومیہ صحت یاب ہونے والوں کی تعداد 4376 ہے جب کہ دہلی میں یہ تعداد 3560 ہے۔
75.14 فیصد نئے معاملے 10 ریاستوں ؍ مرکز کے زیر انتظام علاقوں میں درج کئے گئے ہیں۔
دہلی میں گزشتہ چند دنوں کے مقابلے کل صرف 3797 نئے معاملے درج کئے گئے ہیں، جب کہ مغربی بنگال میں نئے معاملوں کی تعداد 3012 اور کیرالہ میں 2710 ہے۔
کُل 449 اموات میں سے 78.40 فیصد 10 ریاستوں ؍ مرکز کے زیر انتظام علاقوں میں درج کئے گئے ہیں۔
نئی اموات کا 22.76 فیصد یعنی 99 اموات دہلی میں ہوئی ہیں۔ مہاراشٹر میں 60 لوگوں کی موت ہوئی ہے جب کہ مغربی بنگال میں 53 لوگوں کی موت ہوئی ہے۔
۔۔۔۔۔۔۔۔۔۔۔۔۔۔۔۔۔۔

U-7297
(
وزیراعظم کا دفتر
مالدیپ کے صدر کے بھارت کے سرکاری دورے کے دوران وزیر اعظم جناب نریندر مودی کا پریس بیان
عالی جناب، میرے دوست صدر صالح،
دونوں وفود کے ارکان
میڈیا کے نمائندگان،
نمسکار!
سب سے پہلے، میں اپنے دوست صدر صالح اور ان کے وفد کا بھارت میں خیرمقدم کرنا چاہتا ہوں۔ پچھلے کچھ سالوں میں بھارت اور مالدیپ کے دوستانہ تعلقات میں ایک نئی قوت آئی ہے، ہماری قربتیں بڑھی ہیں۔ وبا کے سبب درپیش چیلنجوں کے باوجود ہمارا تعاون ایک وسیع شراکت داری کی شکل اختیار کر رہا ہے۔
دوستو،
میں نے آج صدر صالح کے ساتھ وسیع پیمانے پر بات چیت کی۔ ہم نے اپنے دوطرفہ تعاون کی تمام جہتوں کا جائزہ لیا اور اہم علاقائی اور عالمی امور پر بھی تبادلہ خیال کیا۔
کچھ عرصہ قبل ہم نے گریٹر مالے کنیکٹیوٹی پروجیکٹ کے آغاز کا خیرمقدم کیا تھا۔ یہ مالدیپ میں بنیادی ڈھانچے کا سب سے بڑا منصوبہ ہوگا۔
ہم نے آج گریٹر مالے میں 4000 سوشل ہاؤسنگ یونٹس کی تعمیر کے منصوبوں کا بھی جائزہ لیا۔ مجھے یہ اعلان کرتے ہوئے خوشی ہو رہی ہے کہ ہم مزید 2000 سوشل ہاؤسنگ یونٹس کے لیے بھی مالی امداد فراہم کریں گے۔
ہم نے 100 ملین ڈالر کی اضافی لائن آف کریڈٹ فراہم کرنے کا بھی فیصلہ کیا ہے، تاکہ تمام منصوبوں کو مقررہ مدت میں مکمل کیا جا سکے۔
دوستو،
بحر ہند میں بین الاقوامی جرائم، دہشت گردی اور منشیات کی اسمگلنگ کا خطرہ سنگین ہے۔ اور اس لیے دفاع اور سلامتی کے میدان میں بھارت اور مالدیپ کے درمیان قریبی رابطہ اور تال میل پورے خطے کے امن اور استحکام کے لیے ضروری ہے۔ ہم نے ان تمام مشترکہ چیلنجوں کے خلاف اپنا تعاون بڑھایا ہے۔ اس میں مالدیپ کے سیکورٹی اہلکاروں کے لیے صلاحیت سازی اور تربیتی معاونت بھی شامل ہے۔ مجھے یہ اعلان کرتے ہوئے خوشی ہو رہی ہے کہ بھارت مالدیپ کی سیکورٹی فورس کے لیے 24 گاڑیاں اور ایک بحری کشتی فراہم کرے گا۔ ہم مالدیپ کے 61 جزائر میں پولیس سہولیات کی تعمیر میں بھی تعاون کریں گے۔
دوستو،
مالدیپ کی حکومت نے 2030 تک خالص صفر کاربن  کے اخراج کا ہدف مقرر کیا ہے۔ میں اس عزم کے لیے صدر صالح کو مبارکباد دیتا ہوں، اور یہ یقین بھی دلاتا ہوں کہ بھارت اس مقصد کو حاصل کرنے کے لیے مالدیپ کو ہر ممکن تعاون فراہم کرے گا۔ بھارت نے بین الاقوامی سطح پر وَن ورلڈ، وَن سَن، وَن گرڈ کی پہل کی ہے اور اس کے تحت ہم مالدیپ کے ساتھ مل کر مؤثر قدم اٹھا سکتے ہیں۔
دوستو،
آج بھارت – مالدیپ کی شراکت داری نہ صرف دونوں ملکوں کے شہریوں کے مفاد میں کام کر رہی ہے، بلکہ خطے کے لیے امن، استحکام اور خوشحالی کا ذریعہ بھی بن رہی ہے۔
مالدیپ کی کسی بھی ضرورت یا بحران میں بھارت پہلا جواب دہندہ  رہا ہے اور رہے گا۔
میں صدر صالح اور ان کے وفد کو بھارت کے خوشگوار دورے کے تئیں نیک خواہشات پیش کرتا ہوں۔
بہت بہت شکریہ۔
وزیراعظم کا دفتر
وزیر اعظم نے ماریشس میں چھترپتی شیواجی مہاراج کا مجسمہ نصب کیے جانے پر خوشی کا اظہار کیا
وزیر اعظم جناب نریندر مودی نے ماریشس میں چھترپتی شیواجی مہاراج کا مجسمہ نصب کیے جانے پر ہر ہندوستانی کے لیے فخر کا اظہار کیا ہے۔
مہاراشٹر کے نائب وزیر اعلیٰ دیویندر فڑنویس کے ایک ٹویٹ کا جواب دیتے ہوئے وزیر اعظم نے ٹویٹ کیا:
”ہر ہندوستانی کو یہ دیکھ کر فخر ہو رہا ہے! چھترپتی شیواجی مہاراج کے افکار کی گونج عالمی سطح پر سنائی دیتی ہے۔ پی ایم @KumarJugnauth کی شاندار موجودگی نے اس موقع کو اور بھی خاص بنا دیا ہے۔“
صحت اور خاندانی بہبود کی وزارت
کووڈ - 19 ٹیکہ کاری سے متعلق تازہ جانکاری
ریاستوں اور مرکز کے زیر انتظام علاقوں کو 28.50 کروڑ سے زیادہ ویکسین فراہم کیے گئے
ریاستوں اور مرکز کے زیر انتظام علاقوں کے پاس 2.87 کروڑ سے زیادہ خوراکیں دستیاب ہیں
نئی دہلی،19 جون، 2021/ حکومت ہند ملک گیر ٹیکہ کاری مہم کے طور پر کووڈ سے بچاؤ کے ٹیکے مفت فراہم کر کے ریاستوں اور مرکز کے زیر انتظام علاقوں کی مدد کرتی رہی ہے۔ اس کے علاوہ حکومت ہند ریاستوں اور مرکز کے زیر انتظام علاقوں کے ذریعے ویکسین کی براہ راست خریداری میں بھی سہولت فراہم کرتی رہی ہے۔ ٹیکہ کاری ، مریضوں کی جانچ، ان کا پتہ لگانے ، علاج کرنے اور کووڈ ضابطوں پر عمل کرنے کے ساتھ ساتھ اس وبا پر قابو پانے کی حکومت ہند کی جامع حکمت عملی کا ایک لازمی سطون ہے۔
کووڈ – 19 ٹیکہ کاری کی نرم روی پر مبنی اور تیز رفتار حکمت عملی کے تیسرے مرحلے پر عمل درآمد یکم مئی، 2021 سے شروع ہوا تھا۔
اس حکمت عملی کے تحت ہر مہینے کسی بھی دوا ساز فرم کی تیار کردہ اور سینٹرل ڈرگَس لیباریٹری کے ذریعہ توسیع کردہ ویکسین کی خوراکوں کا 50 فیصد ہر مہینے ہندوستانی حکومت کے ذریعہ خریدا جائے گا۔ حکومت ریاستی سرکاروں کو ان ویکسین کی خوراکوں کا فراہم کرنا بغیر کسی قیمت کے جاری رکھے گی، جیسا کہ ماضی میں کیاجاتا رہا ہے۔
ریاستوں اور مرکز کے زیر انتظام علاقوں کو حکومت کی طرف سے مفت طریقے سے اور ریاستوں کی طرف سے براہ راست خریداری کے زمرے کے تحت ابھی تک 28.50 کروڑ  ویکسین فراہم کرائے جا چکے ہیں۔
ان میں سے کل 25,63,28,045 خوراکیں استعمال کی گئی ہیں جن میں ضائع ہونے والی خوراکیں بھی شامل ہیں۔ ۔
ریاستوں اور مرکز کے زیر انتظام علاقوں کے پاس اب 2.87 کروڑ سے زیادہ کووڈ ویکسین اب بھی دستیاب ہیں۔
اس کے علاوہ ، 52,26,460 سے زیادہ ویکسین کا انتظار ہے اور یہ ریاستوں اور مرکز کے زیر انتظام علاقوں کو اگلے تین دن میں مل جائیں گے۔
۔۔۔
م ن ۔ اس۔ ت ح ۔
U –5653
(Visitor Counter : 114
کیمیکلز اور فرٹیلائزر کی وزارت
اداروں کی کارکردگی کا جائزہ
کیمیکل اور کھاد کے وزیر مملکت جناب بھگوانت کھوبا نے آج لوک سبھا میں ایک تحریری جواب میں یہ معلومات دی ہے کہ وزارت تمام اداروں کی کارکردگی کا مستقل بنیادوں پر جائزہ لیتی ہے۔ ایس اے آر پی۔ سی آپی پی ای ٹی کا آر اینڈ ڈی ونگ: ایل اے آر پی ایم ، بھونیشور زرعی ایپلی کیشنز کے لیے بایوڈیگریڈیبل ملچنگ فلمیں تیار کر رہا ہے۔ فلموں میں پودوں کی نشوونما کو فروغ دینے کے لیے کھادوں کی پائیدار اجراء کی صلاحیت ہوتی ہے۔ مزید برآں، لیبارٹری نے آئی سی اے آر۔ سی آئی آر سی او ٹی ، ممبئی کے ساتھ مفاہمتی عرضداشت پر بھی دستخط کیے ہیں جس کے تحت نینو سلفر/زیڈ این او پر مبنی کھادوں کو بائیو پولیمرک سسٹم میں شامل کیا جا رہا ہے تاکہ پودوں کی شرح نمو اور کاشتکاری سے پیداوار میں اس کی کارکردگی کا جائزہ لیا جا سکے۔
انسٹی ٹیوٹ آف پیسٹی سائیڈ فارمولیشن ٹیکنالوجی ، گروگرام، جوکیمیکلز اور پیٹرو کیمیکلز، کیمیکلز اور فرٹیلائزر کی وزارت، حکومت ہند کے تحت ایک خود مختار ادارہ ہے۔ ہندوستان میں صارف اور ماحول دوست کیڑے مار ادویات کی نئی نسل کی تشکیل کی ترقی میں مصروف ہے۔ انسٹی ٹیوٹ کے پاس جدید ترین لیبارٹریز ہیں جنہیں این اے بی ایل کی طرف سے کیڑے مار ادویات ، مختلف غذائی اشیاء میں کیڑے مار ادویات کی باقیات اور سی ڈبلیو سی سے متعلقہ کیمیکلز کی جانچ کے لیے منظوری دی گئی ہے۔ انسٹی ٹیوٹ محکمہ کھاد، کیمیکل اور کھاد کی وزارت اور فزیو کیمیکل پیرامیٹرز کے لیے نینو فرٹیلائزرز سمیت دیگر کھادوں کے فراہم کردہ راک فاسفیٹ کے نمونوں کی جانچ میں بھی مصروف ہے۔
اب تک، باڑمیر ، بھاو نگر ، بیدر  اور تھوٹوکوڈی  میں 04 نئے سی آئی پی ای ٹی مراکز انتظامی وزارت کی منظوری سے قائم کیے جانے کی تجویز ہے اور اس منصوبے کی لاگت حکومت ہندوستان اور متعلقہ ریاستی حکومتوں کے درمیان 50:50 حصہ داری کی بنیاد پر برداشت کی جائے گی۔
وزارت نے موہالی  احمد آباد ، حاجی پور ، حیدرآباد ، گوہاٹی ، کولکاتہ  اور رائے بریلی میں سات قومی انسٹی ٹیوٹ آف فارماسیوٹیکل ایجوکیشن اینڈ ریسرچ قائم کیے ہیں۔تاکہ ہندوستان میں فارماسیوٹیکل تعلیم اور تحقیق میں معیار اور عمدگی کو فروغ دیا جاسکے۔ یہ قومی اہمیت کے ادارے ہیں، جو ماسٹرز اور ڈاکٹریٹ کی تعلیم دینے کے ساتھ ساتھ فارماسیوٹیکل اور طبی آلات کے شعبے میں مختلف تخصصات میں اعلیٰ تحقیق بھی کررہے ہیں۔
کامرس اور صنعت کی وزارتہ
مئی 2019 کے مہینے کے لئے آٹھ اہم صنعتوں کی کارکردگی کی جھلکیاں
نئیدہلی02 جولائی ۔آٹھ اہم صنعتوں کے عدد اشاریے میں مئی 2018 کے مقابلے مئی 2019 میں 5.1 فیصد کی شرح نمو درج کی گئی ہے۔ اپریل - مئی 20-2019 کے دوران ان صنعتوں کی مجموعی شرح نمو 5.7فیصد تھی جبکہ اپریل –مئی 19-2018 کے دوران شرح نمو 4.4 فیصد تھی ۔
اپریل 2019 کے لئے 8 اہم صنعتوں  کے واسطے شرح ترقی پر نظرثانی کرکے اسے 2.6فیصد سے بڑھاکر 6.3فیصد تک کردیا گیا ہے اور اس کی وجہ کوئلہ ،خام تیل ،اسٹیل ، سیمنٹ اور بجلی کی پیداوار میں اضافہ ہے۔جوائنٹ پلانٹ کمیٹی کی طرف سے 17.2فیصد کا سب سے زیادہ بڑھا ہوا اضافہ اپریل 2019 کے مہینے کے لئے اسٹیل کی پیداوار میں رہا۔جوائنٹ پلانٹ کمیٹی نے اب اپریل 2019 کے مہینے سے 8 اہم صنعتوں کے عدد اشاریے کی ترتیب میں شامل کرنے کے لئے تیار شدہ اسٹیل کی پیداوار کے اندر رپورٹنگ کے لئے سی آر کوائل آئٹم کے تحت ایچ آر پی او نامی ایک پروڈکٹ کوشامل کیا ہے۔ اس کی شمولیت سے اپریل 2019 اور مئی 2019 کے مہینوں کے لئے اسٹیل کی شرح نمو پر خاطر خواہ اثر پڑا ہے ۔
8 اہم صنعتوں میں سے 4 صنعتوں نے مئی 2018 کے مقابلے مئی 2019 میں ایک مثبت شرح نمو درج کی ہے ۔
اسٹیل کے سیکٹر میں مئی 2018 کے مقابلے مئی 2019 کے مہینے میں 19.9 فیصد کی دوگنی عدد والی شرح نمو درج کی گئی ۔ بجلی کےسیکٹر میں مئی 2018 کے مقابلے مئی 2019 کے مہینے میں 7.2 فیصدکی شرح ترقی در ج کی گئی، جو پچھلے 6 ماہ میں سب سےزیادہ ہے۔بجلی کی پیداوار ارپریل – مئی 20-2019 کے دوران 248.1ارب یونٹ تھی جبکہ پچھلے سال اسی مدت میں یہ 232.7 ارب یونٹ تھی ۔
سیمنٹ اور کوئلے کے سیکٹروں میں مئی 2018 کے مقابلے مئی 2019 کے مہینے میں بالترتیب 2.8فیصد اور 1.8 فیصد کی معتدل شرح نمودرج کی گئی ۔مئی 2019 میں کوئلے کی پیداوار 58.62 ملین ٹن تھی جبکہ اپریل 2019 میں یہ 56.35 ملین ٹن تھی۔ اپریل – مئی 20-2019 میں سیمنٹ کی پیداوار 57.7 ملین ٹن تھی جبکہ سابقہ سال کی اسی مدت میں سیمنٹ کی پیداوار 56.3 ملین ٹن تھی ۔
مئی 2019 کے مہینے میں قدرتی گیس کی پیداوار میں کوئی تبدیلی نہیں ہوئی اور یہ جیوں کی تیوں رہی یعنی مئی 2019 میں قدرتی گیس کی پیداوار 2662.359 ملین کیوبک میٹر تھی ۔البتہ خام تیل ،ریفائنری مصنوعات اور کھادوں کے سیکٹروں کی پیداوار میں مئی 2018 کے مقابلے مئی 2019 کے مہینے میں بالترتیب 6.9فیصد ، 1.5فیصد اور  1.0 فیصد تک کمی آئی ۔
صنعت کےاعتبار سے شرح ترقی  نیچےپیش کی گئی ہے:
|
|
شعبہ
|
|
وزن
|
|
2015-16
|
|
2016-17
|
|
2017-18
|
|
2018-19
|
|
اپریل-مئی18-19
|
|
اپریل-مئی 19-20
|
|
مارچ
19
|
|
اپریل
19
|
|
مئی
19
|
|
کوئلہ
|
|
10.33
|
|
4.8
|
|
3.2
|
|
2.6
|
|
7.4
|
|
13.6
|
|
2.5
|
|
9.1
|
|
3.2
|
|
1.8
|
|
خام تیل
|
|
8.98
|
|
-1.4
|
|
-2.5
|
|
-0.9
|
|
-4.1
|
|
-1.9
|
|
-6.8
|
|
-6.2
|
|
-6.7
|
|
-6.9
|
|
قدرتی گیس
|
|
6.88
|
|
-4.7
|
|
-1.0
|
|
2.9
|
|
0.8
|
|
2.0
|
|
-0.4
|
|
1.4
|
|
-0.8
|
|
0.0
|
|
ریفائنری مصنوعات
|
|
28.04
|
|
4.9
|
|
4.9
|
|
4.6
|
|
3.1
|
|
3.9
|
|
1.3
|
|
4.3
|
|
4.3
|
|
-1.5
|
|
کھاد
|
|
2.63
|
|
7.0
|
|
0.2
|
|
0.03
|
|
0.3
|
|
6.6
|
|
-2.6
|
|
4.3
|
|
-4.4
|
|
-1.0
|
|
فولاد
|
|
17.92
|
|
-1.3
|
|
10.7
|
|
5.6
|
|
4.7
|
|
1.4
|
|
19.4
|
|
6.7
|
|
19.0
|
|
19.9
|
|
سیمنٹ
|
|
5.37
|
|
4.6
|
|
-1.2
|
|
6.3
|
|
13.3
|
|
17.3
|
|
2.5
|
|
15.7
|
|
2.3
|
|
2.8
|
|
بجلی
|
|
19.85
|
|
5.7
|
|
5.8
|
|
5.3
|
|
5.2
|
|
3.1
|
|
6.6
|
|
2.1
|
|
5.9
|
|
7.2
|
|
مجموعی عدداشاریہ
|
|
100.00
|
|
3.0
|
|
4.8
|
|
4.3
|
|
4.3
|
|
4.4
|
|
5.7
|
|
4.9
|
|
6.3
|
|
5.1
۰۰۰۰۰۰۰۰۰۰۰۰۰۰۰۰۰۰۰۰۰
U-2744
(Visitor Counter : 24
وزارت خزانہ
فائننس کمیشن 5ستمبر سے تمل ناڈوکادورہ کریگا،اورخطے کے ماہرین اقتصادیات سے اہم مسائل کی تفہیم کے لئے گفتگوکی جائیگی
نئی دہلی ،4ستمبر :حکومت ہند کا 15واں مالیاتی کمیشن 5 سے 8ستمبر ،2018کے دوران تامل ناڈوکا دورہ کریگا۔ کمیشن کے چیئرمین ، جنا ب این کے سنگھ کی قیادت میں ،اراکین ، ڈاکٹرانوپ سنگھ ، ڈاکٹراشوک لاہری ، ڈاکٹررمیش چنداورسکریٹری جناب اروند مہتہ افسران کے ساتھ ، کیرالاکے وزیراعلیٰ ، وزرأ اوردیگرحکام سے ملاقات کریں گے ۔ اس موقع پرریاستی حکومت کی موجودہ اقتصادی صورتحال کی تفصیلات پیش کی جائیں گی ۔وزیراعلیٰ کے ساتھ 6ستمبرکوہونے والی میٹنگ میں ، کمیشن 5ستمبر کوچنئی خطے کے ماہرین اقتصادیات کے ساتھ ریاست کے خصوصی مسائل کی تفہیم کے لئے ایک میٹنگ کا اہتمام کریگا ، جس میں ملک کے جنوبی حصے سے متعلق خطےکے اہم اقتصادی مسائل پرگفت وشنید کی جائیگی ۔ یہ بات بھی قابل ذکرہے کہ کیرالا کے بعد تمل ناڈوہندوستان کے جنوبی حصے کی دوسری ریاست ہے جس کا کمیشن کے ذریعہ دورہ کیاجائیگا۔
اس اجلاس میں مختلف ریاستی پارٹیوں کے رہنما ، تجارت وصنعت کے نمائندگان ، شہری مقامی بلدیاتی اداروںاورپنچایتی راج اداروں کے نمائندگان ریاست سے متعلق مسائل پرغوروخوض کریں گے ۔ کمیشن مدورئی میں بھی فیلڈ وزٹ کا اہتمام کریگا اوررامیشورم میں واقع ڈاکٹراے پی جے عبدالکلام میموریل جاکراپنا خراج عقیدت پیش کریگا۔ اس دورہ سے قبل ، کمیشن نے تمل ناڈو کے اکاونٹنٹ جنرل کے ساتھ سماجی ۔ اقتصادی دائرہ کارکے مختلف مالیاتی پہلووں پربھی غوروفکرکا اہتمام کیاتھا۔
سٹرک ٹرانسپورٹ اور شاہراہوں کی وزارت
ٹرانسپورٹ کی وزارت نے ای20 ایندھن کو اپنانے کے سلسلے میں عوامی آراء طلب کی
نئی دہلی:18دسمبر، 2020:سڑک نقل وحمل اور شاہراہوں کی وزارت نے 11دسمبر 2020 کو ایک مسودہ نوٹیفکیشن جی ایس آر 757  شائع کرکے ای20 ایندھن اپنائے جانے پر اور اس سے ہونے والے اخراج معیارات پر عوامی آراء اور تجاویز طلب کی ہے۔ جس کے تحت گیسولین میں 20فیصدایتھونول کو ملاکر آٹوموٹیو ایندھن کے طور پر استعمال کیا جائیگا۔ یہ نوٹیفکیشن ای20 کے موافق گاڑیاں تیار کیے جانے کے عمل کو آسان بنائے گی۔ یہ کاربن ڈائی آکسائیڈ اور ہائیڈرو کاربن وغیرہ کے اخراج میں بھی کمی کرنے میں معاون ہوگا، ساتھ ہی ساتھ اس سے معدنیاتی تیلوں کی درآمدات میں کمی ہوگی جس سے غیرملکی زرمبادلہ کی بچت ہوگی اور توانائی سیکورٹی کو فروغ حاصل ہوگا۔
ایتھانول کی آمیزش والے گیسولین قابل استعمال گاڑیوں میں گیسولین میں ایتھانول کے فیصد سے متعلق تفصیلات گاڑی مینوفیکچرر کے ذریعے فراہم کی جائے گی اور اس سلسلے میں گاڑی پر ایک واضح طور پر دکھائی دینے والا اسٹیکر چسپاں کیا جائیگا۔
U NO: 8218
(Visitor Counter : 142
سٹرک ٹرانسپورٹ اور شاہراہوں کی وزارت
نقل وحمل کی وزارت نے سی ایم وی آرکے تحت ٹائروں ، سلامتی گلاس ، بیرونی سازوسامان وغیرہ کے لئے فوائد مشتہرکئے
نئی دہلی،22جولائی :سڑک ونقل وحمل اورشاہراہوں کی وزارت نے اپنے حکم نامہ نمبر وی ایس آر ۔ 457 مورخہ 20جولائی ، 2020 کے تحت سی ایم وی آر1989میں درج ذیل ترامیم مشتہرکی ہیں ۔
ٹائڑ پرپڑنے والے دباو کی نگرانی کی نظام  جو 3.5ٹن زیادہ سے زیادہ ماسک والی موٹرگاڑیوں کے لئے ہے جوٹائرپرپڑنے والے الفلیشن پریشریا اس واقع ہونے والے کی نگرانی کرتاہے جب موٹرگاڑی چل رہی ہو اوراس پریشر کی اطلاع ڈرائیور کو فراہم کرتاہے اس کی وضاحت کی ہے تاکہ ڈرائیور کو پیشگی طورپراطلاع حاصل ہوسکے ۔ لہذا اگرموٹرگاڑی میں یہ نظام فٹ ہوگا توسڑک سلامتی کے پہلووں کو استحکام حاصل ہوگا ۔
ٹائر کی مرمت کے لئے سرکٹ متعین کیاگیاہے :ٹائرپنکچر ہونے کی صورت میں  ٹائرکی مرمت کاکٹ استعمال کرکے یعنی جہاں پنکچر واقع ہواہے وہاں مخصوص رقیق ٹپکاکر ٹائرکی مرمت کی جاسکتی ہے اضافی ٹائروں کی ضرورت اس وقت نہ رہے گی لگے ہوں ۔ یہ بین الاقوامی معیارکے مطابق ہے اوراپنانے سے زیادہ گنجائش نکلے گی جہاں ای وی بیٹریاں رکھی جاسکتی ہیں ۔سیفٹی گلاس کے متباد کے طورپرسیفٹی گلیزنگ کے معیار متعین کئے گئے ہیں تاہم سامنے اور پیچھے کی کھڑکیوں کے لئے روشنی چھن کرآنے کی فیصد کا معیار70فیصد اور سائیڈونڈوزکے لئے 50فیصد ہی رہے گا یعنی سیفٹی گلیزنگ والے گلاس کا معیار بھی حسب دستوررہے گا۔ فی الحال دوپہیہ کی گاڑیاں اس قاعدے کے تحت نہیں آتیں اور ان کی ضروریات بھی مختلف ہیں اور ان کے سلسلے میں اے آئی ایس آرمعیارات متعین کئے گئے ہیں ۔ اس کے علاوہ سی ایم وی آرکے تحت دوپہیہ بیرونی پروجیکشن ضروریات کے سلسلے میں کوئی معیارمتعین نہیں تھا اب اس کا تعین کیاگیاہے تاکہ پیدل چلنے والوں کو کسی طرح کی دشواری نہ ہوساتھ ہی ساتھ دوپہیہ چلانے والے کو بھی کوئی دقت نہ ہو۔ خاص طورپر اس وقت جب دوپہیہ چلانے والا کسی پیدل چلنے والے سے ٹکرائے اس سلسلے میں معیارات طے کئے گئے ہیں کہ مسخ ہونے والے تمام پوائنٹ ٹسٹنگ آلہ کے تحت لائے جائیں اوردوپہیہ میں لگے ہوئے تمام سازوسامان طے شدہ قطرکے ہوں یا انھیں نرم اشیاسے تیارکیا گیاہو۔ اسی طریقے سے دوپہیہ موٹرگاڑیوں کے لئے پائیدان کی ضروریات کے معیارات کی وضاحت بھی کی گئی ہے ۔
ٹووھیلر کے سوارکے ساتھ پیچھے بیٹھنے والے افراد کے لئے بھی تجاویز رکھی گئی ہیں ۔ اگرٹووھیلر چلانے والے کے پیچھے ہلکے وزن کا کنٹینر رکھاجاتاہے تو اس کے قطرکے معیارات اوروزن کا تعین بھی دوپہیہ بنانے والے کے ذریعہ طے گئے جائیں گے اور ٹسٹنگ ایجنسی ان کی منظوری دیگی ۔ زرعی ٹریکٹرکے لئے مخصوص معیارات اور مکینیکل کیپلنگ وغیرہ کے سلسلے میں متبادل آئٹم کے طورپر معیارات فراہم کئے گئے ہیں ۔